Βουλγαρικές βουλευτικές εκλογές 2014

Βουλευτικές εκλογές διεξήχθησαν στη Βουλγαρία στις 5 Οκτωβρίου 2014 για την εκλογή της 43ης Εθνοσυνέλευσης. Το GERB παρέμεινε το μεγαλύτερο κόμμα, κερδίζοντας 84 επί συνόλου 240 εδρών. Συνολικά εισήλθαν στη Βουλή 8 κόμματα και ήταν η πρώτη φορά από το 1990, οπότε ξεκίνησε η διεξαγωγή δημοκρατικών εκλογών, που περισσότερα από 7 κόμματα μπήκαν στο κοινοβούλιο.Ο Μπόικο Μπορίσοφ έγινε πρωθυπουργός, επικεφαλής κυβερνήσεως συνασπισμού με το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.

Πλαίσιο
Έπειτα από την ήττα που υπέστη το κόμμα BSP στις Ευρωεκλογές το 2014, μένοντας στο 18,94% των ψήφων, η αντιπολίτευση ζήτησε τη διεξαγωγή πρόωρων εκλογών. Ο ηγέτης του DPS εξέφρασε την επιθυμία του να παραιτηθεί η κυβέρνηση και να διενεργηθούν εκλογές.
Έπειτα από συμφωνία ανάμεσα στα 3 μεγαλύτερα κόμματα (GERB, BSP και DPS) αποφασίστηκε η διεξαγωγή εκλογών στις 5 Οκτωβρίου 2014. .

Στις 23 Ιουλίου παραιτήθηκε η κυβέρνηση του Πλάμεν Ορεσάρσκι. Η παραίτηση της κυβέρνησης έγινε δεκτή από το κοινοβούλιο την επομένη, με 180 υπέρ, 8 κατά, 8 αποχές και 44 απόντες. Έπειτα από την άρνηση όλων των κομμάτων να προσπαθήσουν να σχηματίσουν νέα κυβέρνηση, η βουλή διαλύθηκε και οι εκλογές ορίστηκαν για τις 5 Οκτωβρίου.

Εκστρατεία
Συνολικά 22 κόμματα και 7 συνασπισμοί πήραν μέρος στις εκλογές. Σε 2 κόμματα δεν επετράπη να εγγραφούν.

Η προεκλογική εκστρατεία ξεκίνησε στις 5 Σεπτεμβρίου.

Αποτελέσματα
ΚόμμαΨήφοι%Έδρες+/–GERB1.072.49132,6784–13BSP - Αριστερά Βουλγαρία505.52715,4039–45Κίνημα για τα Δικαιώματα και τις Ελευθερίες487.13414,8438+2Μπλοκ Μεταρρυθμιστών291,8068,8923+23Πατριωτικό Μέτωπο239.1017,2819+19Βουλγαρία χωρίς λογοκρισία186.9385,6915ΝέοΕπίθεση148.2624,5211–12Εναλλακτικοί για τη Βουλγαρική Αναγέννηση136.2234,1511ΝέοΚίνημα 2139.2211,200ΝέοΗ Φωνή του Λαού37.3351,1400Οι Πράσινοι19.9900,6100Δημοκρατία BG18.9010,580ΝέοΝέα Βουλγαρία12.6280,390ΝέοΝέοι Εναλλακτικοί11.5830,3500Ενωμένη Βουλγαρία10.8310,330ΝέοΒουλγαρική Σοσιαλδημοκρατία9.4310,290ΝέοΕθνικό Κίνημα για Σταθερότητα και Πρόοδο7.9170,240ΝέοΚόμμα των Πρασίνων7.4560,230ΝέοΟι Δεξιοί7.2340,220ΝέοΑριστερό και Πράσινο Κόμμα7.0100,210ΝέοΝέα Δημοκρατία5.5590,170ΝέοΝέα Δύναμη5.5530,170ΝέοΣοσιαλδημοκρατικό Κόμμα5.3980,1600Κοινότητα για μια νέα Βουλγαρία4.6150,140ΝέοΝέοι Καιροί3.8360,120ΝέοΆκυρα/λευκά218.125–––Σύνολο3.501.2691002400Εγγεγραμμένοι/συμμετοχή6.858.30451,05––Πηγή: CIK

Σχηματισμός κυβέρνησης
Η νεοεκλεγείσα συνέλευση πραγματοποίησε την πρώτη της συνεδρίαση στις 27 Οκτωβρίου.

Έπειτα από την εντολή σχηματισμού κυβέρνησης που έλαβε από τον πρόεδρο Ρόσεν Πλέβνελιεφ, ο Μπορίσοφ έγινε πρωθυπουργός και τέθηκε επικεφαλής κυβέρνησης συνασπισμού από το GERB, το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.Το 20μελές υπουργικό συμβούλιο εγκρίθηκε με 136-97 (και 1 αποχή). Η εκλογή του Μπορίσοφ στην πρωθυπουργία έγινε από τη βουλή με ακόμα μεγαλύτερη πλειοψηφία, καθώς υπερψηφίστηκε από 149 βουλευτές και καταψηφίστηκε από 85.

Παραπομπές

2014
Κατηγορία:Εκλογές του 2014